CELEX: 32016D1783
Language: bg
Date: 2016-08-04 00:00:00
Title: Решение (ОВППС) 2016/1783 на Съвета от 4 август 2016 година за подписване и сключване, от името на Европейския съюз, на Споразумението под формата на размяна на писма между Европейския съюз и Ислямска република Афганистан за удължаване на срока на действие на Споразумението относно статута на полицейската мисия на Европейския съюз в Афганистан (EUPOL АФГАНИСТАН)

8.10.2016   
            
            
               BG
            
            
               Официален вестник на Европейския съюз
            
            
               L 273/1
            
         РЕШЕНИЕ (ОВППС) 2016/1783 НА СЪВЕТА
   от 4 август 2016 година
   за подписване и сключване, от името на Европейския съюз, на Споразумението под формата на размяна на писма между Европейския съюз и Ислямска република Афганистан за удължаване на срока на действие на Споразумението относно статута на полицейската мисия на Европейския съюз в Афганистан (EUPOL АФГАНИСТАН)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него във връзка с член 218, параграфи 5 и 6 от Договора за функционирането на Европейския съюз,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 30 май 2007 г. със Съвместно действие 2007/369/ОВППС (1) Съветът установи Полицейска мисия на Европейския съюз в Афганистан (EUPOL АФГАНИСТАН). Мандатът на EUPOL АФГАНИСТАН, изменен с Решение 2014/922/ОВППС (2), изтича на 31 декември 2016 г.
            
         
               (2)
            
            
               На 14 октомври 2010 г. Съюзът и Ислямска република Афганистан подписаха Споразумение (3) относно статута на EUPOL АФГАНИСТАН (наричано по-долу „Споразумението относно статута“). Срокът на действие на посоченото споразумение изтича на 14 октомври 2016 г.
            
         
               (3)
            
            
               След като на 26 октомври 2015 г. Съветът прие решение, с което разреши започването на преговори, върховният представител на Съюза по въпросите на външните работи и политиката на сигурност, в съответствие с член 37 от Договора за Европейския съюз (ДЕС), договори Споразумение под формата на размяна на писма между Съюза и Ислямска република Афганистан за удължаване на срока на действие на Споразумението относно статута с цел довършване на мандата и приключване на EUPOL АФГАНИСТАН.
            
         
               (4)
            
            
               Споразумението под формата на размяна на писма следва да бъде одобрено,
            
         ПРИЕ НАСТОЯЩОТО РЕШЕНИЕ:
   Член 1
   Споразумението под формата на размяна на писма между Европейския съюз и Ислямска република Афганистан за удължаване на срока на действие на Споразумението относно статута на полицейската мисия на Европейския съюз в Афганистан (EUPOL АФГАНИСТАН) се одобрява от името на Съюза.
   Текстът на споразумението под формата на размяна на писма е приложен към настоящото решение.
   Член 2
   Председателят на Съвета се оправомощава да посочи лицето (лицата), упълномощено(и) да подпише(ат) споразумението под формата на размяна на писма, така че да бъде обвързан Съюзът.
   Член 3
   Настоящото решение влиза в сила в деня на приемането му.
   
      Съставено в Брюксел на 4 август 2016 година
      
         
            За Съвета
         
         
            Председател
         
         M. LAJČÁK
      
   
   
      (1)  Съвместно действие 2007/369/ОВППС на Съвета от 30 май 2007 г. относно установяване на Полицейска мисия на Европейския съюз в Афганистан (EUPOL Афганистан) (ОВ L 139, 31.5.2007 г., стр. 33).
   
      (2)  Решение 2014/922/ОВППС на Съвета от 17 декември 2014 г. за изменение и удължаване срока на действие на Решение 2010/279/ОВППС относно полицейската мисия на Европейския съюз в Афганистан (EUPOL АФГАНИСТАН) (ОВ L 363, 18.12.2014 г., стр. 152).
   
      (3)  Споразумение между Европейския съюз и Ислямска република Афганистан относно статута на полицейската мисия на Европейския съюз в Афганистан (EUPOL АФГАНИСТАН) (ОВ L 294, 12.11.2010 г., стр. 2).